b'\n_START_ARTICLE_\nPaleoklimatologia\n_START_SECTION_\nP\xc3\xb6ly j\xc3\xa4\xc3\xa4ss\xc3\xa4\n_START_PARAGRAPH_\nJ\xc3\xa4\xc3\xa4kausien aikana on ilmassa runsaasti p\xc3\xb6ly\xc3\xa4 j\xc3\xa4\xc3\xa4tik\xc3\xb6n l\xc3\xb6ssiaroilta, jotka ovat j\xc3\xa4\xc3\xa4kausiaikoina laajoja. P\xc3\xb6lyn m\xc3\xa4\xc3\xa4r\xc3\xa4n vaihtelu kertoo my\xc3\xb6s l\xc3\xa4mp\xc3\xb6tilan muutoksista.\n_START_SECTION_\nIsotooppien ja alkuaineiden jakautuma kiviss\xc3\xa4\n_START_PARAGRAPH_\nStrontiumin eri painoisten alalajien \xe2\x81\xb8\xe2\x81\xb7Sr/\xe2\x81\xb8\xe2\x81\xb6Sr pitoisuudet kertovat meren suolaisuudesta. Aragoniitissa CaCO\xe2\x82\x83 strontium korvaa kalsiumia riippuen l\xc3\xa4mp\xc3\xb6tilasta. T\xc3\xa4ten, jos meriveden l\xc3\xa4mp\xc3\xb6tila on korkea, on paljon strontiumkarbonaattia (SrCO\xe2\x82\x83) kalsiumkarbonaatin (CaCO\xe2\x82\x83) seassa. Muita mahdollisia korkeal\xc3\xa4mp\xc3\xb6tilassa kalsiumin korvaajia ovat kadmium, barium ja mangaani.\n_START_SECTION_\nMuinainen siitep\xc3\xb6ly\n_START_PARAGRAPH_\nSiitep\xc3\xb6lyjen suhteelliset osuudet kertovat paljon alueen l\xc3\xa4mp\xc3\xb6tiloista. Siitep\xc3\xb6ly\xc3\xa4 voi kulkeutua kauaskin. J\xc3\xa4\xc3\xa4kaudesta voi kertoa esimerkiksi marunan (Artemisia) ja ruohojen Poacaeae siitep\xc3\xb6lyjen m\xc3\xa4\xc3\xa4r\xc3\xa4n kasvu, ja puiden, esimerkiksi m\xc3\xa4nnyn Pinus siitep\xc3\xb6lyn m\xc3\xa4\xc3\xa4r\xc3\xa4n v\xc3\xa4heneminen Keski-Euroopassa.\n_START_SECTION_\nKerrostumissa olevien pienten fossiilien lajijakauma\n_START_PARAGRAPH_\nFossiilisten piilevien sek\xc3\xa4 hy\xc3\xb6nteisten lajistojakauma kertoo l\xc3\xa4mp\xc3\xb6tilan muutoksista. L\xc3\xa4mp\xc3\xb6tilasta kertovat my\xc3\xb6s lajien pohjoisrajat pohjoisella pallonpuoliskolla.\n_START_SECTION_\nEl\xc3\xa4in- ja kasvil\xc3\xb6yd\xc3\xb6t\n_START_PARAGRAPH_\nEl\xc3\xa4in- ja kasvil\xc3\xb6yd\xc3\xb6t kertovat alueen muinaisesta l\xc3\xa4mp\xc3\xb6tilasta ja muistakin olosuhteista, esimerkiksi aroel\xc3\xa4inten l\xc3\xb6yd\xc3\xb6t ja kovakuoriaisl\xc3\xb6yd\xc3\xb6t. Tietyt simpukkalajit viihtyv\xc3\xa4t kylm\xc3\xa4ss\xc3\xa4 ja toiset l\xc3\xa4mpim\xc3\xa4ss\xc3\xa4.\n_START_SECTION_\nMuinaiset merenrannat\n_START_PARAGRAPH_\nKoralliriuttojen alueella tapahtuu joskus maan kohoamista. Maan kohoamisnopeus voidaan todeta nykyisin. Er\xc3\xa4\xc3\xa4ll\xc3\xa4 riutalla kohoamisnopeus on ollut vakio kauan aikaa. Kohoaminen ja merenpinnan vaihtelut j\xc3\xa4tt\xc3\xa4v\xc3\xa4t merenrantoja eri korkeuksille. Merenpinnan ik\xc3\xa4 voidaan mitata esimerkiksi hiili-14 menetelm\xc3\xa4ll\xc3\xa4.\n_START_SECTION_\nMerenpohjan kerrostumat\n_START_PARAGRAPH_\nMerenpohjan kerrostumista on tehty monenlaiska muinaista ilmastoa koskevia mittauksia. Plioseenin ja pleistoseenin ajalta ovat tutkijat koettaneet rakentaa Milankovicin jaksoihin perustuvan ajoitusj\xc3\xa4rjestelm\xc3\xa4n SPECMAP:in. T\xc3\xa4t\xc3\xa4 rakennettaessa on k\xc3\xa4ytetty monia kairausn\xc3\xa4ytteit\xc3\xa4 mist\xc3\xa4 on mitattu l\xc3\xa4mp\xc3\xb6tilan kanssa vaihteleva raskaan hapen m\xc3\xa4\xc3\xa4r\xc3\xa4. Raskaan hapen k\xc3\xa4yr\xc3\xa4 on sovitettu laskettuihin milankovicin jaksoihin eli Maan akselin ja radan vaihteluihin, jotka vaikuttavat l\xc3\xa4mp\xc3\xb6tilaan. SPECMAP:ia laadittaessa esiintyi kuitenkin "ylisovittamista" (engl. overtuning) eli k\xc3\xa4ytetyt menetelm\xc3\xa4t toivat merenpohjan kerrostumista mitattuihin k\xc3\xa4yriin joitain piirteit\xc3\xa4 joita niiss\xc3\xa4 ei alun perin ollut.\n_START_SECTION_\nTietokonesimulaatiot\n_START_PARAGRAPH_\nJ\xc3\xa4\xc3\xa4kauden aikaisia ilmastonmuutoksia ja j\xc3\xa4\xc3\xa4tik\xc3\xb6n koon vaihtelua on simuloitu jonkin verran tietokoneilla, mutta ilmastomallit eiv\xc3\xa4t liene viel\xc3\xa4 kovinkaan tarkkoja. Tunnettu malli on esimerkiksi CLIMBER-2. Uusia supertietokoneita ja malleja kehitet\xc3\xa4\xc3\xa4n jatkuvasti.'